കടുവയുടെ രണ്ടാം ഷെഡ്യൂള് ആരംഭിച്ചു കടുവക്കുന്നേല് കുറുവച്ചന്റെ ലൊക്കേഷന് ചിത്രങ്ങള് വൈറല് സംസ്ഥാനത്ത് തീയറ്ററുകള് തുറക്കുന്നതോടെ ഒരു പിടി വമ്ബന് ചിത്രങ്ങളാണ് പ്രേക്ഷകരെ കാത്തിരിക്കുന്നത്. നിരവധി സിനിമകള് അണിയറയില് ഒരുങ്ങുന്നുമുണ്ട്. അങ്ങനെ പ്രേക്ഷകര് കാത്തിരിക്കുന്ന ചിത്രമാണ് പൃഥ്വിരാജ് നായകനാവുന്ന കടുവ. എന്നാല് ഇപ്പോഴിതാ കടുവയുടെ ലൊക്കേഷന് ചിത്രങ്ങളാണ് വൈറലായിരിക്കുന്നത്. ഏപ്രില് പകുതിയോടെ ചിത്രീകരണം തുടങ്ങിയ ചിത്രത്തിന്റെ ചിത്രീകരണം കോവിഡ് രണ്ടാം തരംഗത്തെ തുടര്ന്ന് നിര്ത്തിവച്ചിരുന്നു. ചിത്രത്തിന്റെ രണ്ടാം ഷെഡ്യൂള് ആണ് ഇപ്പോള് ആരംഭിച്ചിരിക്കുന്നത്. നായക കഥാപാത്രമായ കടുവക്കുന്നേല് കുറുവച്ചന്റെ ഗെറ്റപ്പിലുള്ള പൃഥ്വിരാജിന്റെ ചിത്രങ്ങള് ഇതിനോടകം തന്നെ സോഷ്യല് മീഡിയയില് പ്രചരിക്കുന്നുണ്ട്. മലയാളത്തില് എട്ടു വര്ഷം നീണ്ട ഇടവേളയ്ക്കു ശേഷം ഷാജി കൈലാസ് ആദ്യമായി പ്രഖ്യാപിച്ച ചിത്രമായിരുന്നു കടുവ. എന്നാല് കടുവയുടെ ഷെഡ്യൂള് ബ്രേക്കിനിടെ മോഹന്ലാലിനെ നായകനാക്കി എലോണ് എന്ന ചിത്രം ഷാജി സംവിധാനം ചെയ്തു. 18 ദിവസം കൊണ്ടാണ് ഈ ചിത്രം പാക്കപ്പ് ആയത്. ആദം ജോണിന്റെ സംവിധായകനും ലണ്ടന് ബ്രിഡ്ജ്, മാസ്റ്റേഴ്സ് എന്നീ ചിത്രങ്ങളുടെ തിരക്കഥാകൃത്തുമായ ജിനു എബ്രഹാമാണ് കടുവയുടെ രചന നിര്വ്വഹിച്ചിരിക്കുന്നത്. സായ് കുമാര്, സിദ്ദിഖ്, ജനാര്ദ്ദനന്, വിജയരാഘവന്, അജു വര്ഗീസ്, ഹരിശ്രീ അശോകന്, രാഹുല് മാധവ്, കൊച്ചുപ്രേമന്, സംയുക്ത മേനോന്, സീമ, പ്രിയങ്ക തുടങ്ങി വമ്ബന് താരനിരകള് തന്നെ ചിത്രത്തില് അഭിനയിച്ചിട്ടുണ്ട്. സ്നേഹ വിനോദ്